TPS ตุนแบ็กล็อกแน่น 1.4 พันลบ. มั่นใจรายได้ปีนี้โต 50%
TPS ตั้งเป้าผลงานปี 66 โตที่ระดับ 50% จากการรับรู้มูลค่าในมือกว่า 1,422 ล้านบาท อีกทั้งยังมุ่งเน้นขยายธุรกิจไซเบอร์ซีเคียวริตี้อย่างครบวงจร เป็นการต่อยอดจากธุรกิจเดิม
TPS ตั้งเป้าผลงานปี 66 โตที่ระดับ 50% จากการรับรู้มูลค่าในมือกว่า 1,422 ล้านบาท อีกทั้งยังมุ่งเน้นขยายธุรกิจไซเบอร์ซีเคียวริตี้อย่างครบวงจร เป็นการต่อยอดจากธุรกิจเดิม
30 มี.ค. 2566

นายบุญสม กิจเกษตรสถาพร ประธานเจ้าหน้าที่บริหาร, นางดาวนภา ศุขดวง ผู้ช่วยกรรมการผู้จัดการใหญ่ สายงานบัญชี บริษัท เดอะแพรคทิเคิลโซลูชั่น จำกัด (มหาชน) หรือ TPS นำเสนอผลการดำเนินงานประจำปี 2565 และแผนการดำเนินธุรกิจปี 2566 ในงานบริษัทจดทะเบียนพบผู้ลงทุน “Opportunity Day” ผ่านระบบ Video Conference โดยระบุว่า บริษัทฯ มั่นใจว่า ผลการดำเนินงานในปี 2566 จะเติบโตตามเป้าหมายที่ระดับ 50% จากการรับรู้มูลค่าในมือ (แบ็กล็อก) มูลค่า 1,422 ล้านบาท รวมถึง TPS และบริษัท เดอะวิน เทเลคอม จำกัด ซึ่งเป็นบริษัทย่อย เดินหน้าเข้าประมูลงาน
โดยจะเน้นงานภาครัฐที่มีขนาดใหญ่ พร้อมกันนี้ ยังมุ่งเน้นขยายธุรกิจไซเบอร์ซีเคียวริตี้อย่างครบวงจร เป็นการต่อยอดจากธุรกิจเดิม ปัจจุบันมีลูกค้าให้ความสนใจและเริ่มใช้บริการแล้ว ส่วนธุรกิจที่ปรึกษาและบริการศูนย์เฝ้าระวังภัยคุกคามด้านไซเบอร์ ภายใต้บริษัท เอ็กซ์-ซีเคียว จำกัด (X-Secure Co.,Ltd) ซึ่งเป็นบริษัทย่อย เริ่มทยอยรับรู้รายได้แล้ว